# ที่ตรงนั้น มีฉันหรือเปล่า
ที่ตรงนั้น มีฉันหรือเปล่า  เป็นภาพยนตร์ไทยแนวดราม่า ชีวิต คงเดช จาตุรันต์รัศมี เขียนบทและกำกับ บีเอ็นเคโฟร์ตีเอต ฟิล์ม สไลด์เดอร์ แคท และซอง ซาวด์ โปรดักชัน ผลิต ซีเจ เอ็นเตอร์เทนเมนต์ จัดจำหน่าย เจนนิษฐ์ โอ่ประเสริฐ และ แพรวา สุธรรมพงษ์ แสดงนำ กำหนดฉายอย่างเป็นทางการในวันที่ 20 มิถุนายน พ.ศ. 2562 เนื้อหาว่าด้วยเรื่องราวของซูที่ต้องจากบ้านเกิดในจังหวัดจันทบุรีไปเรียนต่อต่างประเทศ มีเบล เพื่อนสนิท คอยอยู่เคียงข้างตลอดเวลาที่เหลืออยู่

 นักแสดงและตัวละคร 
เจนนิษฐ์ โอ่ประเสริฐ รับบท ซู เด็กสาวที่จะไปเรียนต่อต่างประเทศด้วยทุนที่ผ่านการคัดเลือก แต่ไม่บอกพ่อก่อนจนพ่อโกรธแล้วไม่ได้คุยกันอีก มีเบลเป็นเพื่อนสาวคนสนิทคนเดียวที่รักมาก
 แพรวา สุธรรมพงษ์ รับบท เบล เพื่อนสาวคนสนิทของซู คอยช่วยเหลือทุกอย่าง รวมถึงมาช่วยจัดกระเป๋าให้ซูในการไปต่างประเทศครั้งนี้ด้วย แต่ภายในใจมีความรู้สึกบางอย่างที่พิเศษกว่านั้น
 ขจรศักดิ์ รัตนนิสสัย รับบท พ่อของซู เจ้าของกิจการก๋วยเตี๋ยวหมูเลียงที่จะให้ลูกสาวอย่างซู สืบทอดกิจการต่อจากตัวเอง
 กรภัสสรณ์ รัตนเมธานนท์ รับบท แม่ของซู แม่ของซูกับซันที่เสียชีวิตไปเมื่อสองปีก่อน และเป็นต้นเหตุของความบาดหมางของครอบครัว
 ปัณณวัชร์ ปฐพีรัฐนนท์ รับบท ซัน น้องชายสุดสวยหัวใจติดปีกของซู เด็กหนุ่มที่คอยอยู่เคียงข้างและเคารพการตัดสินใจของซู
 เจมส์ ไมเคิล ลอเรนซ์ รับบท อาจารย์โอลิเวอร์ ครูสอนพิเศษในจันทบุรี ที่ปรึกษาเรื่องการเรียนต่อต่างประเทศของซู
 สุพิชา สอนดำริห์ รับบท แม่ของเบล ที่ทนชีวิตในจันทบุรีไม่ได้ จึงแยกทางกับพ่อของเบล
 พัศชนันท์ เจียจิรโชติ รับบท มิว อดีตเพื่อนสาวคนสนิทที่สุดของซู ที่มีเรื่องทะเลาะกันจนไม่ได้คุยกันอีก
 สุมิตตา ดวงแก้ว รับบท หยก หนึ่งในเพื่อนของซูและเบล เปิดร้านเช่าหนังสือการ์ตูนในเมือง และมือกลองของวงสตราโตสเฟียร์
 อิสราภา ธวัชภักดี รับบท แพร หนึ่งในเพื่อนของซูและเบล และนักร้องนำของวงสตราโตสเฟียร์
 มิลิน ดอกเทียน รับบท ป่าน หนึ่งในเพื่อนของซูและเบล และมือคีย์บอร์ดของวงสตราโตสเฟียร์
จิรดาภา อินทจักร รับบท ปุก หนึ่งในเพื่อนของซูและเบล ที่ปรึกษาชั่วคราวของซู เพราะเคยไปต่างประเทศ
 จิดาภา แช่มช้อย รับบท จ๊ะเอ๋ หนึ่งในเพื่อนของซูและเบล และมือเบสของวงสตราโตสเฟียร์
 เสวียน โอภาชาติ รับบท ย่าของเบล ที่เบลต้องดูแลด้วยอายุที่มาก และมีความหลังบางอย่างที่จันทบุรี
 ประวิตร บุญประคอง รับบท พ่อของเบล ที่อยู่กับเบลในจันทบุรี คอยช่วยเบลดูแลแม่ หลังภรรยาย้ายไปอยู่กรุงเทพฯ

งานสร้าง
โปรเจกต์ภาพยนตร์เรื่อง ที่ตรงนั้น มีฉันหรือเปล่า ของคงเดช จาตุรันต์รัศมี โดยมี โสฬส สุขุม อำนวยการสร้าง ได้รับรางวัล ซีเจ เอ็นเตอร์เทนเมนต์ อะวอร์ด เป็นเงินสดมูลค่า 10,000 ดอลลาร์สหรัฐ เป็น 1 ใน 29 โครงการภาพยนตร์ที่ได้รับคัดเลือกให้เข้าร่วมงานเอเชียน โปรเจกต์ มาร์เก็ต ในเทศกาลภาพยนตร์นานาชาติปูซาน พ.ศ. 2561“Where We Belong” โปรเจกต์ภาพยนตร์เรื่องใหม่ของ “คงเดช” ที่เพิ่งได้รับรางวัลจากปูซาน ทุนสร้างภาพยนตร์เรื่องนี้อยู่ที่ประมาณ 18 ล้านบาทคอนเฟิร์ม! กระแสไทยยังแรง แต่ได้เวลา BNK48 ขยายพรมแดนเจาะตลาดอาเซียน-จีน

ประกาศนักแสดง
วันที่ 23 ตุลาคม พ.ศ. 2561 ในคอนเสิร์ต BNK48 D-DAY Jiradapa Produced Concert ได้มีการประกาศว่าจะมีภาพยนตร์ของวงที่จะฉายกลางปี 2562 ชื่อเรื่องว่า ที่ตรงนั้น มีฉันหรือเปล่า กำกับโดย คงเดช จาตุรันต์รัศมี โดยมี เจนนิษฐ์ โอ่ประเสริฐ และแพรวา สุธรรมพงษ์ แสดงนำประกาศในงานคอนเสิร์ต BNK48 D-Day Jiradapa Produced Concert ว่า BNK48 จะมีภาพยนตร์เรื่องใหม่เข้าฉายในปี 2562 ต่อมาหลังจากนั้นได้มีการเปิดเผยว่าจะมีสมาชิกบางส่วนจากวงบีเอ็นเคโฟร์ตีเอตร่วมแสดงสมทบในภาพยนตร์จำนวน 5 คน ได้แก่ อิสราภา ธวัชภักดี มิลิน ดอกเทียน จิรดาภา อินทจักร สุมิตรา ดวงแก้ว และจิดาภา แช่มช้อย ในวันที่ 21 พฤศจิกายน พ.ศ. 2561 ได้มีการบวงสรวงภาพยนตร์เรื่อง Where We Belongบวงสรวงภาพยนตร์ Where We Belong เรื่องแรกของ BNK48 กำหนดฉายกลางปีหน้า

วันที่ 25 กุมภาพันธ์ พ.ศ. 2562 ในงาน BNK48 We Talk To You ได้มีการประกาศเพิ่มนักแสดงจากวงบีเอ็นเคโฟร์ตีเอตอีก 1 คน คือ พัศชนันท์ เจียจิรโชติสรุป ประเด็นสำคัญงาน BNK48 We Talk To You :) 

ดนตรีประกอบภาพยนตร์
ในส่วนของดนตรีประกอบภาพยนตร์ คงเดชได้ทำดนตรีประกอบภาพยนตร์ด้วยตัวเอง และยังชักชวน ธนชัย อุชชิน หรือ ป๊อด โมเดิร์นด็อก มาร่วมทำดนตรีประกอบภาพยนตร์ ซึ่งถือเป็นครั้งแรกของเขาอีกด้วย Where We Belong ได้ ป๊อด Moderndog มาทำ Music Score ให้ และแต่งเพลงประกอบภาพยนตร์  ชื่อว่า Let U Go ร่วมกับ เจตมนต์ มละโยธา หรือ เจ ที่เป็นศิลปินเดี่ยวภายใต้ชื่อ "เพนกวินวิลล่า" ด้วย

เพลงประกอบภาพยนตร์
"Let U Go" ขับร้องโดย แพรวา สุธรรมพงษ์ และเจนนิษฐ์ โอ่ประเสริฐเพลงประกอบภาพยนตร์เรื่อง “Where we belong”  เป็นภาพยนตร์ที่ เจนนิษฐ์ และ มิวสิค รับบทเป็นตัวละครหลักในเรื่อง
"ช่างมัน" ขับร้องโดย  สมเกียรติ
 "อีกแล้ว" ขับร้องโดย โยคีเพลย์บอย
"จำทำไม" ขับร้องโดย แทททูคัลเลอร์
"สกาล่า" ขับร้องโดย โมเดิร์นด็อก

การประชาสัมพันธ์
วันที่ 24 พฤษภาคม พ.ศ. 2562 ได้ปล่อยตัวอย่างแรกของภาพยนตร์และเปิดเผยชื่อเต็มของภาพยนตร์ ชื่อเรื่องว่า ที่ตรงนั้น มีฉันหรือเปล่าหลังจากที่ปล่อยให้รอกันมาอย่างยาวนานกับภาพยนตร์เรื่อง Where We Belong ที่ตรงนั้น มีฉันหรือเปล่า และได้มีการประชาสัมพันธ์ภาพยนตร์เป็นรูปภาพของเบล มีข้อความประกอบในรูปภาพว่า "ด่วนประกาศฝากเลี้ยง 'เบล' ติดต่อ 'ซู' 097-079-6848" ทั้งในเฟซบุ๊กแฟนเพจและทวิตเตอร์ของภาพยนตร์เรื่องนี้ ซึ่งเบอร์โทรศัพท์ที่ปรากฏอยู่ในรูปภาพ คือ เบอร์ของซู เป็นการประชาสัมพันธ์ภาพยนตร์อีกช่องทางหนึ่งที่แปลกใหม่ด่วนประกาศฝากเลี้ยง 'เบล' ติดต่อ 'ซู' 097-079-6848 และได้มีการประชาสัมพันธ์ภาพยนตร์ตามสถานที่ต่าง ๆ เช่น จอโฆษณาของแพลน บี มีเดีย ซึ่งเป็นหุ้นส่วนของบริษัท บีเอ็นเคโฟร์ตีเอต ออฟฟิศ จำกัด รวมทั้งจอโฆษณาที่ศูนย์การค้าเอ็มควอเทียร์Music Today Teaser WhereWeBelong ในวันที่ 30 พฤษภาคม พ.ศ. 2562 ได้ปล่อยตัวอย่างแรกอย่างเป็นทางการในโรงภาพยนตร์ และปล่อยให้ชมตัวอย่างทางออนไลน์ ในวันที่ 1 มิถุนายน พ.ศ. 2562ตัวอย่างทางการ “Where We Belong”

การออกฉาย
โรงภาพยนตร์
ที่ตรงนั้น มีฉันหรือเปล่า จัดจำหน่ายโดย ซีเจ เอ็นเตอร์เทนเมนต์ ภาพยนตร์เรื่องนี้ได้ฉายรอบปฐมทัศน์ที่ เอสเอฟ เวิลด์ ซีเนม่า ศูนย์การค้าเซ็นทรัลเวิลด์ ในวันที่ 17 มิถุนายน พ.ศ. 2562 และมีกำหนดเข้าฉายอย่างเป็นทางการ ในวันที่ 20 มิถุนายนปีเดียวกัน เฉพาะโรงภาพยนตร์ในเครือเอสเอฟ ซีเนม่า เท่านั้น

ในวันที่ 4 มีนาคม พ.ศ. 2564 โรงภาพยนตร์เฮาส์ สามย่าน ศูนย์การค้าสามย่านมิตรทาวน์ ได้นำไปฉายในโรงภาพยนตร์อีกครั้ง หลังจากได้รับรางวัล 6 รางวัล จากรางวัลภาพยนตร์แห่งชาติ สุพรรณหงส์ ครั้งที่ 29

นอกจากนี้ ภาพยนตร์เรื่องนี้ยังได้รับการคัดเลือกให้เข้าฉายในเทศกาลภาพยนตร์นานาชาติในต่างประเทศ ได้แก่

 24th Busan International Film Festival 2019 (BIFF) ณ ประเทศเกาหลีใต้ลิสต์รวมรางวัลของหนัง ‘Where We Belong ที่ตรงนั้น มีฉันหรือเปล่า’ จัดไว้ให้ในหน้าเดียว
 QCinema International Film Festival 2019 ณ ประเทศฟิลิปปินส์QCinema 2019: More than 60 movies to check out this October
 Tokyo International Film Festival 2019 ณ  ประเทศญี่ปุ่น『私たちの居場所』予告編 | Where We Belong - Trailer HD
 Hainan Island International Film Festival 2019 (HIIFF) ณ ประเทศจีน
 Five Flavours Asian Film Festival 2019 ณ ประเทศโปแลนด์New Asian Cinema: Full line up of films in the competition section released. Full programme of the festival to be announced on 24 October!
 Taipei Golden Horse Film Festival 2019 ณ ประเทศไต้หวัน未來的彼方有我嗎 Where We Belong
 4th International Film Festival & Awards Macao ณ เขตบริหารพิเศษมาเก๊า
 Asian Film Festival Barcelona ณ ประเทศสเปน
 Vancouver Asian Film Festival ณ ประเทศแคนาดาWhere We Belong Directed by Kongdej Jaturanrasmee
15th Jogja-NETPAC Asian Film Festival (JAFF) ณ ประเทศอินโดนีเซีย
 Asiatica Film Festival 2020 ณ ประเทศอิตาลี

โฮมมีเดีย
จิรัฐ บวรวัฒนะ ประธานเจ้าหน้าที่บริหาร บริษัท บีเอ็นเคโฟร์ตีเอต ออฟฟิศ จำกัด ได้เผยว่า เน็ตฟลิกซ์ ได้ซื้อลิขสิทธิ์ภาพยนตร์เรื่อง ที่ตรงนั้น มีฉันหรือเปล่า ไว้เรียบร้อยแล้ว มีกำหนดการเผยแพร่ ในวันที่ 20 กันยายน พ.ศ. 2562

 สิ่งสืบเนื่อง 

หลังจากภาพยนตร์ฉายไปได้สักระยะ กระแสตอบรับของภาพยนตร์เป็นไปในทางที่ดี คงเดช จาตุรันต์รัศมี ผู้กำกับภาพยนตร์ จึงเปิดเผยข้อมูลว่า จะมีจักรวาล ซู-เบล ที่ได้มาจากฟุตเทจของภาพยนตร์ที่ไม่ได้ใช้ นำมาตัดต่อใหม่เป็นภาพยนตร์สั้นเพื่อเสริมเรื่องราวในจักรวาลให้แข็งแกร่งมากขึ้น ภาพยนตร์สั้นเรื่องแรกที่ออกมา คือ Me Before We และเรื่องสุดท้าย คือ สตราโตสเฟียร์

 Me Before We 

Me Before We เป็นภาพยนตร์สั้น เรื่องแรกในจักรวาลของภาพยนตร์หลัก กำกับโดย คงเดช จาตุรันต์รัศมี ผลิตโดย บีเอ็นเคโฟร์ตีเอต ฟิล์ม และซอง ซาวด์ โปรดักชัน นำแสดงโดย แพรวา สุธรรมพงษ์ โดยภาพยนตร์สั้นเรื่องนี้จะดำเนินเรื่องผ่านตัวละครของเบล ว่าด้วยเรื่องราวของเบล ตอนย้ายมาอยู่ที่จังหวัดจันทบุรีช่วงแรก ๆ กับการย้ายไปเรียนที่โรงเรียนใหม่ในจังหวัด และเรื่องราวมิตรภาพของเพื่อน ๆ ในชั้นเรียนรวมถึงเพื่อนสนิทอย่างซู เมื่อสองปีก่อนเหตุการณ์ในภาพยนตร์หลัก โดยภาพยนตร์สั้นเรื่องดังกล่าวกำหนดฉาย ในวันที่ 6 กรกฎาคม พ.ศ. 2562 ทางเฟซบุ๊กแฟนเพจของภาพยนตร์เรื่องนี้ และช่องยูทูบของบีเอ็นเคโฟร์ตีเอต

รายชื่อนักแสดงมีดังนี้
แพรวา สุธรรมพงษ์ รับบท เบล (ชื่อจริง : จุฑามาศ อินทรสุวรรณ)
เจนนิษฐ์ โอ่ประเสริฐ รับบท ซู (ชื่อจริง : สุภัสสรา จิตอาวรณ์)
 สุพิชา สอนดำริห์ รับบท แม่ของเบล 
 มิลิน ดอกเทียน รับบท ป่าน  (ชื่อจริง :  วรัณธร ปรางนิล)
 อิสราภา ธวัชภักดี รับบท แพร 
 จิดาภา แช่มช้อย รับบท จ๊ะเอ๋ 
 สุมิตรา ดวงแก้ว รับบท หยก 
 เสวียน โอภาชาติ รับบท ย่าของเบล

 สตราโตสเฟียร์ 

สตราโตสเฟียร์ เป็นภาพยนตร์สั้น เรื่องสุดท้ายในจักรวาลของภาพยนตร์หลัก กำกับโดย คงเดช จาตุรันต์รัศมี ผลิตโดย บีเอ็นเคโฟร์ตีเอต ฟิล์ม และซอง ซาวด์ โปรดักชัน นำแสดงโดย แพรวา สุธรรมพงษ์ โดยภาพยนตร์สั้นเรื่องนี้จะดำเนินเรื่องผ่านตัวละครของเพื่อนซูและเบล โดยถ่ายทอดออกมาในรูปแบบของสารคดีปลอมชมทีเซอร์ ‘สตราโตสเฟียร์’ หนังสั้นในจักรวาล’ซู-เบล’ ของสาว ๆ BNK48 เกี่ยวกับการก่อตั้งวงดนตรี "สตราโตสเฟียร์" ของกลุ่มเด็กผู้หญิงในจังหวัดจันทบุรี อันได้แก่ ซู เบล หยก ป่าน แพร จ๊ะเอ๋ และปุก เมื่อสองปีก่อนเหตุการณ์ในภาพยนตร์หลัก และหลังเหตุการณ์ในภาพยนตร์สั้น Me Before We รวมถึงหลังเหตุการณ์ในภาพยนตร์หลัก โดยภาพยนตร์สั้นเรื่องดังกล่าวกำหนดฉาย ในวันที่ 13 กรกฎาคม พ.ศ. 2562 ทางเฟซบุ๊กแฟนเพจของภาพยนตร์เรื่องนี้ และช่องยูทูบของบีเอ็นเคโฟร์ตีเอต ในวันที่ 14 กรกฎาคม พ.ศ. 2562

รายชื่อนักแสดงมีดังนี้
 แพรวา สุธรรมพงษ์ รับบท เบล (ชื่อจริง : จุฑามาศ อินทรสุวรรณ)
 เจนนิษฐ์ โอ่ประเสริฐ รับบท ซู (ชื่อจริง : สุภัสสรา จิตอาวรณ์)
 สุมิตรา ดวงแก้ว รับบท หยก (ชื่อจริง :  โทมิเอะ คาวะกามิ)
 มิลิน ดอกเทียน รับบท ป่าน  (ชื่อจริง :  วรัณธร ปรางนิล)
 อิสราภา ธวัชภักดี รับบท แพร (ชื่อจริง : สริณ ดีอร)
 จิดาภา แช่มช้อย รับบท จ๊ะเอ๋ (ชื่อจริง : สร้อยฟ้า แสนคำรัก)
 จิรดาภา อินทจักร รับบท ปุก (ชื่อจริง : เปมิกา แสนพวง)
 วรันธร เปานิล รับบท อิ้งค์
 ธนชัย อุชชิน รับบท พี่ป๊อด
 ปิยะ ศาสตรวาหา รับบท พี่โป้

 รางวัล 
 ปี  รางวัล สาขา เสนอชื่อเข้าชิง ผล 2562 Busan International Film Festival 2019  Rising Star เจนนิษฐ์ โอ่ประเสริฐ   นิตยสาร Variety และ International Film Festival & Awards Macao The Asian Stars: Up Nextเจนนิษฐ์ โอ่ประเสริฐ, แพรวา สุธรรมพงษ์  2563 Thailand Zocial Awards 2020 ภาพยนตร์ไทย Where We Belong ที่ตรงนั้น มีฉันหรือเปล่า คมชัดลึก อวอร์ด ครั้งที่ 16ภาพยนตร์ยอดเยี่ยม Where We Belong ที่ตรงนั้น มีฉันหรือเปล่า ผู้กำกับการแสดงยอดเยี่ยมคงเดช จาตุรันต์รัศมี นำหญิงยอดเยี่ยมเจนนิษฐ์ โอ่ประเสริฐ สมทบชายยอดเยี่ยมขจรศักดิ์ รัตนนิสสัย สมทบหญิงยอดเยี่ยมแพรวา สุธรรมพงษ์  บทภาพยนตร์ไทยยอดเยี่ยมคงเดช จาตุรันต์รัศมี  ภาพยนตร์ไทยยอดนิยม Where We Belong ที่ตรงนั้น มีฉันหรือเปล่า บ้านหนัง คลังละคร อวอร์ด ครั้งที่ 16ภาพยนตร์ยอดเยี่ยม Where We Belong ที่ตรงนั้น มีฉันหรือเปล่า ผู้กำกับยอดเยี่ยมคงเดช จาตุรันต์รัศมี นำหญิงยอดเยี่ยมเจนนิษฐ์ โอ่ประเสริฐ สมทบหญิงยอดเยี่ยมแพรวา สุธรรมพงษ์ บทภาพยนตร์ยอดเยี่ยมคงเดช จาตุรันต์รัศมี ลำดับภาพยอดเยี่ยมลี ชาตะเมธีกุล, หรินทร์ แพทรงไทย รางวัลสตาร์พิกส์ ไทยฟิล์ม อวอร์ดส ครั้งที่ 17ภาพยนตร์ยอดเยี่ยม Where We Belong ที่ตรงนั้น มีฉันหรือเปล่า ผู้กำกับการแสดงยอดเยี่ยมคงเดช จาตุรันต์รัศมี นำหญิงยอดเยี่ยมเจนนิษฐ์ โอ่ประเสริฐ สมทบชายยอดเยี่ยมขจรศักดิ์ รัตนนิสสัย สมทบหญิงยอดเยี่ยมแพรวา สุธรรมพงษ์ บทภาพยนตร์ไทยยอดเยี่ยมคงเดช จาตุรันต์รัศมี กำกับภาพยอดเยี่ยมม.ร.ว.อัมพรพล ยุคล ลำดับภาพยอดเยี่ยมลี ชาตะเมธีกุล, หรินทร์ แพทรงไทย ออกแบบงานสร้างยอดเยี่ยมราสิเกติ์ สุขกาล ดนตรีประกอบยอดเยี่ยมธนชัย อุชชิน รางวัลชมรมวิจารณ์บันเทิง ครั้งที่ 28ภาพยนตร์ยอดเยี่ยม Where We Belong ที่ตรงนั้น มีฉันหรือเปล่าผู้กำกับการแสดงยอดเยี่ยมคงเดช จาตุรันต์รัศมีนำหญิงยอดเยี่ยมเจนนิษฐ์ โอ่ประเสริฐสมทบชายยอดเยี่ยมขจรศักดิ์ รัตนนิสสัยสมทบหญิงยอดเยี่ยมแพรวา สุธรรมพงษ์บทภาพยนตร์ไทยยอดเยี่ยมคงเดช จาตุรันต์รัศมีกำกับภาพยอดเยี่ยมม.ร.ว.อัมพรพล ยุคลลำดับภาพยอดเยี่ยมลี ชาตะเมธีกุล, หรินทร์ แพทรงไทยออกแบบงานสร้างยอดเยี่ยมราสิเกติ์ สุขกาลดนตรีประกอบยอดเยี่ยมธนชัย อุชชินเพลงประกอบยอดเยี่ยมคงเดช จาตุรันต์รัศมี, เจตมนต์ มละโยธารางวัลสมาคมผู้กำกับภาพยนตร์ไทย ครั้งที่ 10ภาพยนตร์ยอดเยี่ยม Where We Belong ที่ตรงนั้น มีฉันหรือเปล่า ผู้กำกับภาพยนตร์ยอดเยี่ยมคงเดช จาตุรันต์รัศมี นำหญิงยอดเยี่ยมเจนนิษฐ์ โอ่ประเสริฐ สมทบชายยอดเยี่ยมขจรศักดิ์ รัตนนิสสัย สมทบหญิงยอดเยี่ยมแพรวา สุธรรมพงษ์ บทภาพยนตร์ยอดเยี่ยมคงเดช จาตุรันต์รัศมี รองชนะเลิศกำกับภาพยอดเยี่ยมม.ร.ว.อัมพรพล ยุคล ลำดับภาพยอดเยี่ยมลี ชาตะเมธีกุล, หรินทร์ แพทรงไทย ดนตรีประกอบยอดเยี่ยมธนชัย อุชชิน  24th Annual Vancouver Asian Film Festival 2020 People's Choice Award Overall Best Feature Film Where We Belong ที่ตรงนั้น มีฉันหรือเปล่า 2564รางวัลภาพยนตร์แห่งชาติ สุพรรณหงส์ ครั้งที่ 29ภาพยนตร์ยอดเยี่ยมWhere We Belong ที่ตรงนั้น มีฉันหรือเปล่า นักแสดงสมทบหญิงยอดเยี่ยมแพรวา สุธรรมพงษ์ ผู้กำกับภาพยนตร์ยอดเยี่ยมคงเดช จาตุรันต์รัศมี บทภาพยนตร์ยอดเยี่ยมคงเดช จาตุรันต์รัศมี ถ่ายภาพยอดเยี่ยมม.ร.ว.อัมพรพล ยุคล ลำดับภาพยอดเยี่ยมลี ชาตะเมธีกุล, หรินทร์ แพทรงไทย บันทึกเสียงและผสมเสียงยอดเยี่ยมอัคริศเฉลิม กัลยาณมิตร, สราวุธ พันถา  ดนตรีประกอบยอดเยี่ยมธนชัย อุชชิน เพลงนำภาพยนตร์ยอดเยี่ยมLet U Go  กำกับศิลป์ยอดเยี่ยมราสิเกติ์ สุขกาล